詠古十六首  其一一
作者：華鎮
朝代：宋

paragraphs: 興平昔喪亂，射狼恣吞攫。
雄才卧南陽，盤桓寄雲壑。
良玉沽善價，高情無適莫。
風雲時會合，約束非纆索。
蕭公鎮關中，守固惟筦鑰。
韓彭冒鳴鏑，閫內非所度。
成都偪仄地，草昧事參錯。
顧盼乾坤靜，談笑風霆作。
東連紫髯公，北設渭濱略。
靈源挹愈盈，英風際寥廓。
明知不自假，高談貴無怍。
宿昔何所侔，夷吾暨燕樂。